钦定古今图书集成/明伦汇编/氏族典/第574卷 > 完颜守道
## 钦定古今图书集成/明伦汇编/氏族典/第574卷 > 完颜守道

按《金史完颜守道传》：“守道本名习尼列，以祖谷神功，
擢应奉翰林文字。皇统九年，同知卢龙军节度使，历
献、祁滨、蓟四州刺史，昭毅大将军，授左谏议大夫。大
定二年，改太子詹事，兼右谏议大夫，驰驿规画山东
两路军粮，及赈民饥。守道籍大姓户口，限以岁储，使
尽输其赢入官，复给其直，以是军民皆足。拜参知政”
事，迁右丞相，监修国史，复迁左丞相。二十年，修《熙宗
实录》。二十五年，改兼太子太师，特录其子珪袭谋克，
充符宝祗候。二十六年，恳求致仕，优诏许之，以其子
珪侍行，又赐次子璋进士第。明昌四年，卒，年七十四。
太常议谥曰“简宪”，上改曰“简靖”，盖重其能全终始云。